Imtella' Ġunju 13, 2021 - Aġġornata 13 Ta' Ġunju, 2021 6:16pm Minn tal-anqas 12-il persuna nqatlu u madwar 37 weġġgħu serjament fi splużjoni f'żona residenzjali fiċ-ċentru taċ-Ċina. L-ewwel rapporti jindikaw li l-isplużjoni fil-belt Shiyan, fil-provinċja Hubei, setgħet kienet marbuta ma' pipeline tal-gass. Madwar 138 persuna ġew evakwati miż-żona wara l-isplużjoni fis-6.30 ta' filgħodu, b'rapporti jgħidu li jista' jkun għad hemm persuni maqbuda fit-tifrik.